RABBI STEWART WINOGRAD
Hesekiel 37. Kutsu ymmärtämään profeetallista aikaa, jossa elämme
Shalom Jerusalemista!
On ilo olla täällä taas kerran TV7-perheen kanssa.
Kiitän Marttia, Mirjaa ja koko TV7-tiimiä tästä mahdollisuudesta.
Tänään jaan sanoman, jonka otsikko on Hesekiel 37: -
kutsu ymmärtämään profeetallista aikaa, jossa elämme.
Näemme profetioiden toteutuvan täällä Israelin maassa -
kenties ennennäkemättömällä tavalla sitten Jeshuan maanpäällisen ajan.
Meidän on luonnollista alkaa ajatella, missä olemme Jumalan aikajanalla.
Israelin valtio syntyi vuonna 1948.
Vuonna 1967 Jerusalem palasi juutalaisten käsiin.
Juutalaisia maan neljästä kulmasta tulee takaisin Israelin maahan.
He täyttävät siten profeetallisen sanan.
Vaimoni ja minä asuimme pohjoisen maassa, -
kuten Jer. 16:14―15:ssä sanotaan.
Jumala johdattaisi kansansa takaisin maan neljältä kulmalta, -
etenkin pohjoisen maasta. Käsitimme, että se oli entinen Neuvostoliitto.
Meillä oli pieni osa siinä, että näimme Jumalan profetian sanan täyttyvän.
Kun näemme profetian täyttyvän alati kasvavalla tavalla, -
mietimme, missä kohdassa olemme Jumalan aikajanalla.
Joskus haluamme tietää vain tiedon vuoksi, -
mutta meidän pitää olla kuten isaskarilaiset.
He ymmärsivät ajan ja käsittivät, mitä Israelin oli tehtävä.
Voimme lukea sen pienestä syrjäi- sestä kohdasta 1. Aik. 12:32:ssa: -
"isaskarilaisia, jotka ymmärsivät ajan -
ja käsittivät, mitä Israelin oli tehtävä".
Uskon, että Jumala haluaa meidän ymmärtävän profeetallisia aikoja -
ja myös tietävän, mitä tehdä, -
ja tekevän sen Jumalan armosta ja Hänen Henkensä voimalla.
Tämän päivän avainjae tulee Hes. 37:stä.
Voit avata sen kanssani.
Luemme Hes. 37:1―11:n.
"Herran käsi tuli minun päälleni ja vei minut pois Herran hengessä -
ja laski minut keskelle laaksoa. Ja se oli täynnä luita.
Ja hän kuljetti minua ympäri niitten ohitse; -
ja katso, niitä oli hyvin paljon laakson kamaralla, -
ja katso, ne olivat hyvin kuivia.
Niin hän sanoi minulle: 'Ihmislapsi, voivatkohan nämä luut tulla eläviksi?'"
Moniko on rukoillut Herraa: "Vie minut kuivien luiden laaksoon?"
Usein pyydämme, että Herra johdattaisi meidät virtojen äärelle -
ja vihreille niityille. Kukaan ei pyydä päästä kuivien luiden laaksoon.
Jumala halusi täyttää tarkoituksensa Hesekielin kautta.
Meidän pitää samaistua Hesekieliin, -
koska Jumala tahtoo täyttää tarkoituksensa kauttamme.
Sitä varten Jumalan piti johdattaa Hesekiel kuivien luiden laaksoon.
Mikä sitten oli tuo kuivien luiden laakso? Se kerrotaan jakeessa 11.
"Ja hän [Jumala] sanoi minulle: -
'Ihmislapsi, nämä luut ovat koko Israelin heimo.'"
Nämä luut ovat koko Israelin heimo.
Jumala sanoo, että kun Hän puhuu kuivista luista, -
Hän tarkoittaa kansaansa, Israelin kansaa, -
joissa ei ole Hänen elämäänsä virtaamassa heissä.
Toisin sanoen he eivät ole syntyneet uudesti Jumalan valtakuntaan.
Tiedämme, että nyt ainoa tapa syntyä uudesti Jumalan valtakuntaan -
on usko Messias Jeshuan, Jeesuksen, elämään, kuolemaan -
ja ylösnousemukseen.
Hesekiel näki laakson, jossa oli hyvin kuivia luita, -
ihmisiä, joissa ei ole Jumalan elämää.
Jumala kysyi Hesekieliltä: "Voivatko nämä luut tulla eläviksi?"
Hesekiel oli pappissuvusta.
Fiksu nuori juutalaismies antaa loisto- vastauksen. Kerron sen mukaillen.
"Ei hajuakaan. Vain Sinä tiedät sen, suvereeni Herra."
Sitten Jumala alkaa toimia.
Jumala on toiminnan ja strategian Jumala.
Hes. 37:4: "Niin hän sanoi minulle: -
'Ennusta näistä luista ja sano niille: Kuivat luut, kuulkaa Herran sana.
Näin sanoo Herra, Herra näille luille: -
Katso, minä annan tulla teihin hengen, ja te tulette eläviksi.
Minä panen teihin jänteet, kasvatan teihin lihan, vedän yllenne nahan -
ja annan teihin hengen, ja te tulette eläviksi.
Ja te tulette tietämään, että minä olen Herra.'"
Kohta näemme, että profetia oli kaksiosainen. Siinä oli kaksi vaihetta.
Jakeet 7 ja 8 kuuluvat ensimmäiseen vaiheeseen.
Jakeet 9 ja 10 ovat toinen vaihe, -
profetian toiminnan toinen osa.
Ennen kuin menen siihen, tahdon huomauttaa, -
että profetia täytyy usein perättäisinä vaiheina.
Voi olla, ettei täyttymyksiä ole vain yksi.
Uskon, että yksi suuri täyttymys, jonka näemme historiassa -
ja joka täytti nämä profetian sanat eläväksi tulevista luista, -
tapahtui 2 000 vuotta sitten, kun Jeshua nousi taivaaseen.
Hän vuodatti Pyhän Hengen juutalais- ten apostolien ja opetuslasten ylle -
Jerusalemissa. Pietari nousi ja julisti sanoman Ap. t. 2:ssa.
Hän julisti Israelin miehille, Israelin kansalle, rohkeasti, -
että Jeshua oli Messias. Se oli strateginen Jumalan valitsema hetki.
Oli helluntaijuhlan, shavuotin, aika.
Se oli yksi kolmesta juhlasta, jolloin Jumala oli käskenyt Israelin kansaa -
tulemaan ylös Jerusalemiin palvele- maan Häntä, missä ikinä he asuivat.
Juhlat olivat pääsiäinen eli pesach, helluntai eli shavuot -
ja lehtimajanjuhla eli sukkot.
Mooseksen puhuma sana oli täyttynyt ja juutalaiskansa oli koolla.
Ihmisiä kaikista kansoista oli tullut Jerusalemiin palvelemaan Herraa.
Jumala päätti siinä hetkessä täyttää Jooelin profeetallisen sanan -
ja vuodattaa Henkensä.
Mitä tapahtui? 3 000 juutalaista tuli uskoon yhtenä päivänä.
Tiedämme, että luku kasvoi nopeasti. Ap. t. 6:7:ssä kerrotaan, -
että opetuslasten luku lisääntyi suuresti Jerusalemissa.
Jopa pappeja, jotka olivat vastusta- neet Jeshuaa ja tuominneet Hänet, -
tuli uskolle kuuliaisiksi.
Ap. t. 2―10 ovat pohjimmiltaan -
kertomus herätyksestä Israelin kansan keskuudessa, -
herätyksestä juutalaisten parissa.
Muistanette kertomuksen Ap. t. 10:stä. Siinä Kornelius näki unen.
Hän kutsui Pietarin luokseen. Jumala oli antanut Pietarille näyn.
Pyhä Henki lähetti Pietarin Korneliuksen luo.
Aluksi Pietari vastusteli, -
koska siihen aikaan juutalaiset eivät menneet pakanoiden koteihin, -
sillä he eivät halunneet saastua näiden epäjumalanpalveluksesta.
Pyhä Henki lähetti Pietarin Korneliuksen luo.
Tapahtui jotakin erityistä.
Kornelius oli koonnut pakanaperheensä ja -ystävänsä.
Pietari kysyi, miksi häntä oli pyydetty tulemaan. Kornelius kertoi unestaan.
Pietari alkoi kertoa Jeshuasta. Samassa Pyhä Henki laskeutui.
Pietari sai oivalluksen ja käsitti, -
ettei Jeshua lähettänyt juutalaisia apostoleja ja opetuslapsia -
ainoastaan Israelin huoneen kadonneita lampaita varten, -
vaan Hän toi elävän Jumalan, Israelin Jumalan, pelastuksen -
jokaiselle kansalle maan päällä.
Silloin evankeliumi alkoi virrata ulos Israelista alati kasvavalla tavalla -
kansoille, pakanoille.
Tässä näkyy Hesekiel 37:n valtava täyttymys.
Jumala tekee eläviksi Israelin kuivat luut.
Kun kuivat luut tulevat eläviksi, -
ne tuovat elämää veljilleen ja sisarilleen Israelissa.
He julistavat evankeliumia ja rakastavat veljiään ja sisariaan.
Jumala osoittaa voimaansa. Kirjoitukset opettavat, -
että Israelin hengelliset rikkaudet, hengellinen elämä ja herätys -
merkitsevät hengellisiä aarteita ja hengellistä elämää kansoille.
Tämä on tärkeä käsite, -
kun pyrimme ymmärtämään aikoja, joissa elämme.
Etsimme Jumalaa, jotta ymmärrämme ja tiedämme, mitä tehdä, ja teemme.
Se on Kirjoituksista tuleva periaate. Se kuuluu Jumalan strategiaan.
Israelin kansan, juutalaisten, hengellinen herätys ja elämä -
johtavat suurempaan hengelliseen herätykseen ja elämään kansoissa.
Näimme sen selvästi Apostolien teoista.
Jatketaan jakeista 7―8.
Se on profetian ensimmäinen osa, ensimmäinen vaihe.
"Minä ennustin, niinkuin minua oli käsketty."
Hesekiel on meille hyvä esimerkki.
Kun hän ymmärsi kuulleensa sano- man Herralta, hän totteli nopeasti.
Meidän täytyy olla sellaisia.
Kun kuulemme sanoman Herralta joko niin, että Kirjoitukset puhuvat meille,-
tai Pyhä Henki antaa meille tarkat ohjeet, -
meidän täytyy vastata nopeasti Herralle, -
kun tunnistamme Hänen äänensä.
"Ja kävi humahdus, kun minä ennustin; -
ja katso, kuului kolina, ja luut lähenivät toisiaan, luu luutansa.
Minä näin, ja katso: niihin tulivat jänteet ja kasvoi liha, -
ja päälle vetäytyi niihin nahka; mutta henkeä niissä ei ollut."
Profetian ensimmäisessä osassa Hesekiel ennusti -
ja jotakin alkoi tapahtua. Luut alkoivat lähentyä toisiaan. Kuului kolinaa.
Niihin kasvoivat jänteet ja liha.
Ymmärrän, että tämä on aikaa, jolloin Jumala valmistelee sydämiä.
Nyt on aika, jolloin Jumala valmistelee Israelin kansan kuivien luiden sydämiä
Miten se liittyy sinuun ja minuun?
Jumala valmistelee nyt Israelin kansan sydämiä -
eli sato ei ole vielä suuri. Tiedämme, -
että tulemme näkemään juutalaisten suuren lopunaikojen sadonkorjuun.
He tulevat Jehsuan uskoon. Sato ei ole vielä suurta, -
vaikka Valko-Venäjällä yli 200 juutalaista tuli uskoon.
Jeshuan uskoon ei vielä tule tuhansia ja kymmeniätuhansia.
Tämä on äänen ja kolinan aikaa.
Mitä isaskarilaiset ymmärtäisivät? Mitä meidän täytyy ymmärtää -
ja tehdä äänen ja kolinan aikana?
Ensinnäkin meidän on kylvettävä siementä enemmän kuin koskaan.
Siksi meidän on käytettävä jokainen tilaisuus hyväksemme -
ja kylvää elämän ja evankeliumin siementä Israeliin ja juutalaisiin.
Meidän on kylvettävä enemmän kuin koskaan aiemmin.
Toiseksi meidän on rukoiltava enemmän kuin koskaan aiemmin.
Meidän on rukoiltava juutalaisten pelastumisen puolesta.
Kolmanneksi meidän, jotka on kutsuttu palvelemaan -
Israelin huoneen kadonneita lampaita, on valmisteltava verkkomme -
paremmin kuin koskaan ennemmin.
Meidän on valmisteltava aittamme vastaanottamaan sato, -
jotta kun juutalaiset ja Israelin kansa syntyvät uudesti valtakuntaan, -
pystymme ravitsemaan, opetus- lapseuttamaan ja kasvattamaan heitä.
Kerron, millaisen työsaran Jumala on antanut meille Intiassa.
Joka vuosi noin 50 000 israelilaisnuorta matkustaa Intiaan.
He etsivät vastauksia demonien innoit- tamista idän mysteeriuskonnoista.
On järkyttävää, että Aabrahamin pojat ja tyttäret -
etsivät vastauksia idän mysteeriuskonnoista ja guruilta.
He ovat Intiassa shoppailemassa hengellisyyttä.
He matkustavat Intiassa, Nepalissa ja muualla -
leikillisesti kutsuttua hummus-reittiä pitkin.
Hummus on suosittua ruokaa Israelissa.
Hummus-reitillä he kohtaavat tiettyjä ihmisiä.
He tapaavat new agen kannattajia, jotka kaupustelevat näkemyksiään.
He tapaavat hinduja, buddhalaisia ja huumekauppiaita.
He tapaavat myös ortodoksi- juutalaisen chabad-lubavitch-ryhmän.
Ikävä kyllä he tapaavat vain harvoin kaltaisiamme miehiä ja naisia, -
kaltaisiasi nuoria, jotka rakastavat Jeshuaa -
ja haluavat nähdä Israelin ja kansojen nuorten -
tuntevan sielunsa rakastajan, heidän ainoan toivonsa, Jeshuan.
Minä ja vaimoni aloimme viedä nuorten israelilaisuskovien tiimejä -
ja uskovia kansoista Intiaan vuonna 2007.
Halusimme osoittaa rakkautta nuorille, vastauksia etsiville israelilaisille, -
jakaa heille ilosanomaa, kehittää suhteita ja rukoilla.
Schindlerin lista on tuttu monille. Harva on kuullut Stewartin listasta.
Siinä on yli 600 nuorta israelilaista, -
joille minä, vaimoni ja tiimimme on osoittanut rakkautta -
ja julistanut ilosanomaa.
Olemme nähneet, miten Pyhä Henki toimii heidän elämässään.
Tahdon esittää teille pyynnön. Olen tehnyt sitoumuksen.
Pyydän teitä mukaan.
Säilytän listaa Raamattuni välissä. Olen sitoutunut rukoilemaan -
näiden rakkaiden nuorten israelilaisten etsijöiden puolesta -
jatkuvasti päivittäin. Tule mukaan rukoilemaan Stewartin listan puolesta.
Ehkäpä sinulla ei ole mahdollisuutta koskettaa israelilaisia itse.
Voit osallistua Jumalan työhön heissä ja heidän pelastukseensa -
rukoilemalla kanssani. Tahdon myös rohkaista -
rukoilemaan messiaanisten juutalais- ten palvelujärjestöjen puolesta, -
kuten meidän järjestömme puolesta.
Jumala antoi meille etuoikeuden johtaa sitä.
Lisätietoja saa kotisivuiltamme.
On monia muita messiaanisia juutalaisia järjestöjä, -
jotka vievät hyvää sanomaa Jeshuasta Israelin kansalle.
Rukoile heidän puolestaan ja toimi, -
miten Jumala sitten johdattaakin sinua auttamaan niitä niiden tehtävässä.
Palataanpa profetiaan. Uskon, että näinä päivänä on pieni sadonkorjuu.
Juutalaisia pelastuu satoja, mutta ei vielä tuhansia tai kymmeniätuhansia.
Tarkastellaan profetian toista osaa. Voimme osallistua myös siihen.
Hes. 37:9: "Niin hän sanoi minulle: -
'Ennusta hengestä, ennusta, ihmislapsi, ja sano hengelle: -
Näin sanoo Herra, Herra: Tule, henki, neljästä tuulesta -
ja puhalla näihin surmattuihin, että ne tulisivat eläviksi.'
Minä ennustin, niinkuin hän oli minua käskenyt, ja niihin tuli henki, -
ja ne tulivat eläviksi ja nousivat ylös jaloillensa".
Mitä Raamatussasi sanotaan? Pikkuriikkinen armeijako?
Minun Raamattuni sanoo: "ylenmäärin suuri joukko".
Joskus ajattelemme, -
että Israelin jäännös on kuin leivän päästä leikattu ohut siivu.
Jumala ei puhu sellaisesta.
Hän sanoo, että näinä päivinä, joina elämme, -
tulee alati kasvava liikevoima ja juutalaisten luku, -
joka pelastuu Messias Jeshuan kautta.
Siitä tulee ylenmäärin suuri joukko, kuten näimme Apostolien teoissa, -
kun juutalaiset apostolit ja opetus- lapset menivät kaikkeen maailmaan -
oman kansansa ja muiden kansojen keskuuteen, -
jotta näille tulisi pelastus.
Oli valtava herätys. Koko maailma koki mullistuksen.
Jumala suunnittelee vastaavaa taas, aivan kuten luimme Apostolien teoista.
Tulemme näkemään samanlaisen yhä kasvavana askel askeleelta.
Tulemme yhä enemmän näkemään tämän valtavan joukon -
juutalaisia Jeshuan seuraajia, "talmidim", juutalaisia opetuslapsia.
He nousevat ja tuovat Jumalan rakkautta ja Jeshuan pelastusta -
oman kansansa, sinun kansasi ja kaikkien kansojen keskuuteen.
Jumalan periaate on hengellinen herätys, hengelliset rikkaudet -
ja hengellinen elämä Israelin kansalle, strateginen suunnitelma.
Se tarkoittaa hengellisen elämän, herätyksen ja aarteiston kasvua -
kansasi ja maailman kansojen keskuudessa.
Tahdon kertoa jotakin jännää, johon Jumala on johdattanut meitä Intiassa.
Kuten mainitsin, kymmenettuhannet israelilaisnuoret matkustavat sinne.
He shoppailevat hengellisyyttä.
Kaksi vuotta sitten Herra kasvatti näkyämme.
Hän puhui minulle ja vaimolleni.
Hän johdatti meidät ostamaan Auringonnousu-rakennuksen -
Himalajan vuoristosta.
"Auringonnousu" on messiaaninen keskuksemme.
Se on kansainvälinen ylistys-, rukous-, koulutus- ja evankeliointikeskus.
Sillä on kaksi päätarkoitusta.
Ensimmäinen tarkoitus on kouluttaa nuoria aikuisia uskovia -
Israelista ja mistä kansasta he sitten tulevatkin.
Koulutamme nuoria aikuisia uskovia, -
jotka haluavat vaeltaa lähellä Herraa.
Koulutamme heidät vaeltamaan lähellä Herraa -
ja elämään pyhyydessä ja uskossa.
Sen lisäksi opetamme heille, -
miten saada Jumalan rakkautta -
Israelin huoneen kadonneita lampaita ja kansojen etsijöitä kohtaan.
Opetamme käytännön taitoja, miten korjata tehokkaasti satoa.
Järjestämme kuukauden kestävän yhteisöohjelman kahdesti vuodessa.
Sen aikana lähdemme päivittäin ulos -
rakastamaan Israelin huoneen kadon- neita lampaita ja kansojen etsiviä.
Jaamme heille ilosanomaa.
Sen ansiosta Stewartin listalla on jo yli 600 nimeä.
Luku tulee kasvamaan yli tuhannen.
Yhdessä voimme osallistua näiden nuorten pelastukseen.
"Auringonnousun" toinen tarkoitus on toimia majakkana.
Kuten sanoin, missä ikinä israelilais- nuoret kulkevatkin hummus-reitillä -
he kohtaavat new age -tyyppejä, hinduja, buddhalaisia, -
huumekauppiaita ja uskonnollisia chabad-ryhmiä.
Herra käytti sitä herättämään minua ja vaimoani.
Hän asetti sydämeemme kysymyksen.
Jos kaikki tällaiset ryhmät voivat olla hummus-reitillä, -
miksei meillä, Jeshuan seuraajilla, -
voi olla Jeesuksen edustustoa hummus-reitillä?
Meillä on näky, että nuoret ihmiset -
saavat taakan Herralta ja sitoutuvat olemaan kanssamme -
eri puolilla hummus-reittiä Intiassa ja Nepalissa.
Kun nuoret israelilaiset etsijät matkustavat kohteesta toiseen, -
näiden kaikkien muiden hengelli- syyden kaupittelijoiden lisäksi -
he tapaavat nuoria, jotka ovat tulessa ja palavat Jeshuan rakkautta -
kaikissa näissä kohteissa.
Uskon, että siitä tarjoutuu suuri mahdollisuus -
näille nuorille israelilaisetsijöille ottaa vastaan Jeshua.
He ovat erittäin avoimia hyvälle sanomalle Jeshuasta, -
kun he ovat Intiassa.
Täällä Israelissa se on vaikeampaa, koska Israelin koko yhteiskunta -
vastustaa sitä, että Jeshua olisi Messias.
Kun he matkustavat, he etsivät vastauksia ja ovat avoimia -
lukemaan "brit hadashaa", Uutta testamenttia, ja evankeliumeja.
Monet tykkäävät viettää aikaa kans- samme. He pitävät "energiastamme".
He pitävät ilmapiiristämme Auringonnousussa.
Rukoilkaa myös Auringonnousu-keskuksen puolesta.
Jumala antaa voimaa ja auttaa meitä täyttämään antamansa näyn, -
että kaikkialla hummus-reitillä olisi nuoria palavia ihmisiä, -
jotka ovat valmiita kohtaamaan etsijöitä Israelista ja kansoista.
Profetiassa on siis kaksi vaihetta.
On pieni sadonkorjuu, satoja, ehkä tuhansia, -
kun menemme eteenpäin äänen ja kolinan ajassa.
On aika kylvää enemmän kuin koskaan ennen, rukoilla -
sekä valmistautua ottamaan vastaan sato ja opetuslapseuttamaan se.
Seuraava vaihe on se, että liikevoima kasvaa.
Tulemme näkemään, miten Israelin huoneen kadonneista lampaista -
tulee ylenmäärin suuri joukko. Se on oleva hengellinen armeija.
Se on Jumalan armeija, ei fyysinen armeija.
Israelin huoneen kadonneiden lampaiden määrä ja voima kasvavat, -
kuten näimme Apostolien teoissa. Se tuo pelastuksen Israelin kansalle -
täällä Israelin maassa ja maailmalla.
Se tuo hengellisiä aarteita, pelastuksen ja elämän kansoille.
Pyydän sinua rukoilemaan nyt kanssani.
Uskomme rukoukseen. Rukous on voimallista, -
ja se muuttaa asioita. Rukoillaan.
Avinu malkeinu, Isämme ja Kuninkaamme, -
Kiitos siitä valtavasta etuoikeudesta, jonka annat meille, -
että meitä kutsutaan Sinun pojiksesi ja tyttäriksesi.
Kiitos myös etuoikeudesta saada tehdä työtä kanssasi valtakunnassasi.
Olemme kiitollisia tästä etuoikeudesta.
Innoita meitä uudelleen ja anna meille uutta voimaa, -
jotta voimme osallistua sadonkorjuuseen kanssasi.
Sanoit, että työmiehiä on vähän mutta eloa on paljon.
Innoita jokaista katsojaa. Sytytä myös oma intohimoni uudelleen -
tekemään työtä, jotta Israelin huoneen kadonneet lampaat ja kansat -
tulisivat tuntemaan Sinut.
Auta meitä rakastamaan heidät sisälle valtakuntaan yksi kerrallaan.
Auta meitä palvelemaan heitä ja seuraamaan Jeshuaa -
uhrautuvassa rakkaudessa ja palvelemisessa muiden hyväksi.
Auta meitä rukoilemaan heidät valtakuntaan jatkuvasti ja palavasti -
seuraten Paavalin jalanjälkiä. Hän sanoi olevansa esimerkki pakanoille.
Hänen sydämensä halu ja rukous oli se, että Israel pelastuisi.
Auta meitä kantamaan tätä sydäntä Israelin kansaa ja kansoja kohtaan.
Jeshuan nimessä, aamen.
Kiitos! On ilo olla seurassanne. Shalom Jerusalemista!
Suomennos: Marianne Tenetz